Byrettens beslutning af 13. august 2012 ophæves, og sagen hjemvises til fornyet behandling ved boligretten under medvirken af lægdommere
Ret: Østre Landsret (2. instans)
Faggruppe: Civilsag — Visse kæresager
Sagsemner: Retspleje og civilproces;

/

ØSTRE LANDSRETS RETSBOG
____________

Den 1. oktober 2012 satte Østre Landsret retten i retsbygningen, Bredgade 42,
København.

Som dommere fungerede landsdommerne Linde Jensen, Jon Fridrik Kjølbro og Eigil

Strand (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

19. afd. kære nr. B-3110-12:

Terra Consult ApS

(advokat Johan Schwarz-Nielsen)

mod

Indkærede, tidligere Sagsøgte

(advokat Lars Pærregaard)

Ingen var mødt eller indkaldt.

Der fremlagdes kæreskrift af 27. august 2012, hvorved Terra Consult ApS har kæret

Retten i Lyngbys beslutning af 13. august 2012 (BS 150-2862/2010), hvor nyt syn og skøn

ikke blev tilladt, rettens fremsendelsesbrev af 10. september 2012 og udskrift af retsbogen

inde-holdende den kærede afgørelse.

Der fremlagdes endvidere kæresvarskrift af 30. august 2012 fra indkærede.

Byretten har ved sagens fremsendelse henholdt sig til den trufne afgørelse.



/

- 2 -

De modtagne bilag var til stede.

Efter votering afsagdes sålydende

k e n d e l s e :

Kærende har i stævningen for byretten anmodet om, at sagen, der angår tvist om lejefast-

sættelsen i et erhvervslejemål, behandles af boligretten under medvirken af lægdommere,

jf. lejelovens § 107, stk. 2. Den påkærede afgørelse angår parternes uenighed om, hvorvidt

der skal udmeldes nyt syn og skøn.

Da boligrettens afgørelse således angår et omtvistet punkt vedrørende bevisførelsen, der i

øvrigt vil kunne have betydning for sagens afgørelse, findes spørgsmålet at skulle afgøres

under medvirken af lægdommere, jf. lejelovens § 110, stk. 2.

Boligrettens beslutning ophæves derfor, og sagen hjemvises til fornyet behandling under

medvirken af lægdommere.

Thi bestemmes:

Den påkærede beslutning ophæves, og sagen hjemvises til fornyet behandling ved

boligret-ten under medvirken af lægdommere.

Kæreafgiften tilbagebetales kærende.

Retten hævet.



/